
ΤΕΥΧΟΣ ΔΕΥΤΕΡΟ 


Αρ 


. Φύλλου 1180 


ΑΠΟΦΑΣΕΙΣ 

Αριθμ. 7.5013 _ 

Δεύτερη τροποποίηση της με αριθμό 5.20263/ 
5.15444/22-07-2015 κοινής απόφασης των 
Υπουργών Οικονομίας, Υποδομών, Ναυτιλίας 
και Τουρισμού - Εργασίας, Κοινωνικής Ασφάλι¬ 
σης και Κοινωνικής Αλληλεγγύης - Οικονομικών, 
με θέμα «Σύστημα Προγραμματισμού, Αξιολόγη¬ 
σης, Διαχείρισης, Παρακολούθησης και Ελέγχου 
για την υλοποίηση των ενεργειών που συγχρημα- 
τοδοτούνται απότο ΕυρωπαϊκόΤαμείο Προσαρ¬ 
μογής στην Παγκοσμιοποίηση (ΕΤΠ) περιόδου 
2014 - 2020» (ΒΊ 565), όπως αυτή έχει τροποποι¬ 
ηθεί με την υπ' αριθμ. 6.5266/5.4663/20-04-2016 
(ΒΊ 122) κοινή απόφαση των Υπουργών Οικονο¬ 
μίας, Ανάπτυξης και Τουρισμού - Εργασίας, Κοι¬ 
νωνικής Ασφάλισης και Κοινωνικής Αλληλεγγύ¬ 
ης - Οικονομικών. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του π.δ. 63/2005 (Α'98) 
για την Κωδικοποίηση της νομοθεσίας για την Κυβέρνη¬ 
ση και τα Κυβερνητικά όργανα. 

2. Τις διατάξεις του π.δ. 24/2015 (Α'20) «Σύσταση και 
μετονομασία Υπουργείων, μεταφορά της Γενικής Γραμ¬ 
ματείας Κοινωνικών Ασφαλίσεων». 

3. Το π.δ. 123/04-11-2016 (Α'208) «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

4. Τις διατάξεις του π.δ. 73/2015 (Α' 116) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

5. Το π.δ. 125/05-11-2016 (Α'210) «Διορισμός Υπουρ¬ 
γών, Αναπληρωτών Υπουργών και Υφυπουργών». 

6. Την υπ'αριθ. Υ29/08-10-2015 απόφαση του Πρωθυ¬ 


πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2281), 
ιδίως άρθρο 1, περ. 1 .α και 2.α. 

7. Την υπ'αριθ. Υ197/16-11-2016 (Β'3722) απόφαση 
του Πρωθυπουργού περί ανάθεσης αρμοδιοτήτων στον 
αναπληρωτή Υπουργό Οικονομίας και Ανάπτυξης, Αλέ¬ 
ξανδρο Χαρίτση, όπως τροποποιήθηκε με την υπ' αρ 
Υ226/28-12-2016 (Β'4233) απόφαση του Πρωθυπουρ¬ 
γού «Τροποποίηση απόφασης ανάθεσης αρμοδιοτήτων 
στον Αναπληρωτή Υπουργό Οικονομίας και Ανάπτυξης 
Αλέξανδρο Χαρίτση». 

8. Την υπ'αριθ. Υ56/21-10-2015 απόφαση του Πρωθυ¬ 
πουργού «Ανάθεση αρμοδιοτήτων στην Αναπληρώτρια 
Υπουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης, Ουρανία Αντωνοπούλου» (Β'2281), 
σε συνδυασμό με το άρθρο 63 του ν.4331/2015 (Α'69), 
ιδίως την παρ.2 αυτού. 

9. Τον Κανονισμό (ΕΚ) αριθ. 1309/2013 του Ευρωπαϊ¬ 
κού Κοινοβουλίου και του Συμβουλίου της 17ης Δεκεμ¬ 
βρίου 2013 για το ΕυρωπαϊκόΤαμείο Προσαρμογής στην 
Παγκοσμιοποίηση (ΕΤΠ-2014-2020), και την κατάργηση 
του Κανονισμού (ΕΚ) 1927/2006. 

10. Τον Κανονισμό (ΕΚ) 1304/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρί¬ 
ου 2013 για το Ευρωπαϊκό Κοινωνικό Ταμείο και την 
κατάργηση του κανονισμού (ΕΚ) αριθ. 1081/2006 του 
Συμβουλίου. 

11. Τον Κανονισμό (ΕΚ) 1303/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό Γε¬ 
ωργικό Ταμείο Αγροτικής Ανάπτυξης και το Ευρωπαϊκό 
Ταμείο Θάλασσας και Αλιείας και περί καθορισμού γενι¬ 
κών διατάξεων για το ΕυρωπαϊκόΤαμείο Περιφερειακής 
Ανάπτυξης, το Ευρωπαϊκό Κοινωνικό Ταμείο, το Ταμείο 
Συνοχής και το Ευρωπαϊκό Θάλασσας και Αλιείας και την 
κατάργηση του κανονισμού (ΕΚ) αριθ. 1083/2006. 

12. Τον Κανονισμό (ΕΚ) 1301/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 σχετικά με το Ευρωπαϊκό Ταμείο Περιφερειακής 
Ανάπτυξης και για τη θέσπιση ειδικών διατάξεων σχε¬ 
τικά με τον στόχο «Επενδύσεις στην ανάπτυξη και την 
απασχόληση» και για την κατάργηση του κανονισμού 
(ΕΚ) αριθ. 1080. 

13. Τον Κανονισμό (ΕΚ) 651/2014 της Επιτροπής της 
17ης Ιουνίου 2014, για την κήρυξη ορισμένων κατηγο¬ 
ριών ενισχύσεων ως συμβατών με την εσωτερική αγορά 
κατ' εφαρμογή των άρθρων 107 καιΐ 08 της Συνθήκης 
που κατήργησε τον Κανονισμό (ΕΚ) 800/2008. 

14. Τον Κανονισμό (ΕΥΡΑΤΟΜ, ΕΚ) με αριθ. 2185/1996 
του Συμβουλίου της 11 ης Νοεμβρίου 1996 σχετικά με 
τους ελέγχους και εξακριβώσεις που διεξάγει επιτοπίως 
η Επιτροπή για την προστασία των οικονομικών συμφε¬ 
ρόντων των Ευρωπαϊκών Κοινοτήτων από απάτες και 
λοιπές παρατυπίες, όπως ισχύει. 

15. Τον Κανονισμό (ΕΥΡΑΤΟΜ, ΕΚ) υπ'αριθ. 2988/1995 
του Συμβουλίου της 18ης Δεκεμβρίου 1995, σχετικά με 
την προστασία των οικονομικών συμφερόντων των Ευ¬ 
ρωπαϊκών Κοινοτήτων, όπως ισχύει. 

16. Τον Κανονισμό (ΕΕ, ΕΥΡΑΤΟΜ) αριθ. 966/2012 της 
25ης Οκτωβρίου 2012 σχετικά με τους δημοσιονομικούς 
κανόνες που εφαρμόζονται στον γενικό προϋπολογισμό 
της Ένωσης και την κατάργηση του Κανονισμού (ΕΚ, Ευ- 
ρατόμ) αριθ. 1605/2002 του Συμβουλίου. 

17. Τη διοργανική συμφωνία με αριθ. 2006/0 139/01 
μεταξύ του Ευρωπαϊκού Κοινοβουλίου, του Συμβουλί¬ 
ου και της Επιτροπής για δημοσιονομική πειθαρχία και 
χρηστή διαχείριση και ειδικά το σημείο 28 με το οποίο 
προσδιορίζεται το δημοσιονομικό πλαίσιο του ΕΤΠ. 

18. Τον Κανονισμό (ΕΚ) αριθ. 656/2007 της Επιτροπής 
της 14ης Ιουνίου 2007 για τροποποίηση του Κανονισμού 
(ΕΚ) αριθ. 586/2001 για εφαρμογή του κανονισμού (ΕΚ) 
αριθ. 1165/98 του Συμβουλίου περί βραχυπρόθεσμων 
στατιστικών, όσον αφορά τον ορισμό των κύριων ομά¬ 
δων βιομηχανικών κλάδων (ΚΟΒΚ), όπως ισχύει. 

19. Τον Κανονισμό (ΕΚ) αριθ. 1059/2003 του Ευρωπα¬ 
ϊκού Κοινοβουλίου και του Συμβουλίου της 26ης Μάίου 
2003 σχετικά με τη θέσπιση μιας κοινής ονοματολογίας 
των εδαφικών στατιστικών μονάδων (ΝΙΙΤ5), όπως ισχύει. 

20. Τον Κανονισμό (ΕΕ) αριθ. 1407/2013 της Επιτροπής 
της 18ης Δεκεμβρίου 2013 σχετικά με την εφαρμογή των 
άρθρων 107 και ΙΟδτηςΣυνθήκηςγιατη λειτουργία της 
Ευρωπαϊκής Ένωσης στις ενισχύσεις ήσσονος σημασίας 
(ΕΕ 1352/24.12.2013). 

21. Το ν. 2362/1995 (Α'247) «Περί Δημοσίου Λογιστι¬ 
κού, ελέγχου των δαπανών του Κράτους και άλλες δια¬ 
τάξεις», όπως τροποποιήθηκε με τον ν.4242/2014 (Α'50) 
«Ενιαίος Φορέας Εξωστρέφειας και άλλες διατάξεις» και 
τον ν.4270/2014 (ΑΊ43) «Αρχές δημοσιονομικής Διαχεί¬ 
ρισης και Εποπτείας (ενσωμάτωση της Οδηγίας 2011 /85/ 
ΕΕ)-δημόσιο λογιστικό και άλλες διατάξεις», όπως τρο¬ 
ποποιήθηκε και ισχύει. 

22. Το ν. 4314/2014 (Β'265) «Α) Για τη Διαχείριση, τον 
έλεγχο και την εφαρμογή αναπτυξιακών παρεμβάσεων 
για την προγραμματική περίοδο 2014-2020. Β) ενσωμά¬ 
τωση της Οδηγίας 2012/17 του Ευρωπαϊκού Κοινοβου¬ 
λίου και του Συμβουλίου της 13ης Ιουνίου 2012 (ΕΕ Ε 
156/16-06-2012) στο ελληνικό δίκαιο, τροποποίηση του 
ν. 3419/2005 (Α'297) και άλλες διατάξεις» όπως τροπο¬ 
ποιήθηκε και ισχύει, και ιδίως τα άρθ. 18 παρ. 6, άρθ. 28 
παρ. 4 και άρθ. 45 (παράγραφος Β', υποπαράγραφος 5.). 

23. Το ν.δ. 356/1974 (Α'90) «Περί Κώδικος Εισπράξεως 
Δημοσίων Εσόδων», όπως ισχύει. 

24. Το ν. 4320/2015 (Α'29) «Ρυθμίσειςγιατη λήψη άμε¬ 
σων μέτρων για την αντιμετώπιση της ανθρωπιστικής 
κρίσης, την οργάνωση της Κυβέρνησης και των Κυβερ¬ 


νητικών Οργάνων και λοιπές διατάξεις» και ειδικότερα 
το άρθρο 27, παρ. 1. 

25. Το π.δ. 113/2014 (Α' 180) «Οργανισμόςτου Υπουρ¬ 
γείου Εργασίας, Κοινωνικής Ασφάλισης και Πρόνοιας», 
όπως ισχύει. 

26. Το π.δ. 116/2014 (ΑΊ 85) «Οργανισμός του Υπουρ¬ 
γείου Ανάπτυξης και Ανταγωνιστικότητας», όπως ισχύει. 

27. Το π.δ. 111/2014 (ΑΊ 78) «Οργανισμός του Υπουρ¬ 
γείου Οικονομικών», όπως ισχύει. 

28. Το π.δ. 475/1993 (Α'205) «Σύσταση Γενικής Γραμ¬ 
ματείας Απασχόλησης και Διαχείρισης Κοινοτικών Πό¬ 
ρων στο Υπουργείο Εργασίας, Κοινωνικής Ασφάλισης & 
Κοινωνικής Αλληλεγγύης» η οποία μετονομάσθηκε με 
το άρθρο 18 του ν. 2224/1994 (ΑΊ 12) σε Γενική Γραμ¬ 
ματεία Διαχείρισης Κοινοτικών και Άλλων Πόρων, όπως 
τροποποιήθηκε με το άρθρο 30 του ν. 3762/2009 (Α' 75). 

29. Την με αριθ. 112806/ΕΥΘΥ1047/26-10-2016 
(Β'3595) κοινή απόφαση των Υπουργών Εσωτερικών 
και Διοικητικής Ανασυγκρότησης - Οικονομίας, Ανά¬ 
πτυξης και Τουρισμού - Εργασίας, Κοινωνικής Ασφά¬ 
λισης και Κοινωνικής Αλληλεγγύης - Οικονομικών 
με θέμα: «Διάρθρωση της Ειδικής Υπηρεσίας «Επιτε¬ 
λική Δομή ΕΣΠΑ Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης, Τομέα Απα¬ 
σχόλησης και Κοινωνικής Οικονομίας» και αντικατά¬ 
σταση των α) υπ' αριθ. 107900/16.03.2001 (Β'599), 
β) υπ'αριθ. 25255/2236/07.04.2008 (Β'604), γ) υπ'αριθ. 
οικ. 180691/07.02.2001 (ΒΊ48) και δ) υπ'αριθ. 2.10691/ 
οικ. 3.1008 (ΒΊ462) κοινών υπουργικών αποφάσεων 
όπως ισχύουν». 

30. Την υπ' αριθ. 50059/Δ9.13126/01-11-2016 
(ΥΟΔΔ'600) κοινή απόφαση του Πρωθυπουργού και του 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης για το «Διορισμό Γενικού Γραμμα¬ 
τέα της Γενικής Γραμματείας Διαχείρισης Κοινοτικών και 
Άλλων Πόρων του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης». 

31 .Την υπ'αριθ. οικ. 2839/10-11-2016 (Β'3720) απόφα¬ 
ση της Αναπληρώτριας Υπουργού Εργασίας, Κοινωνικής 
Ασφάλισης και Κοινωνικής Αλληλεγγύης, περί μεταβίβα¬ 
σης αρμοδιοτήτων και εξουσίας έκδοσης διοικητικών 
πράξεων και εγγράφων προς τον Γενικό Γραμματέα Δι¬ 
αχείρισης Κοινοτικών και Άλλων Πόρων. 

32. Το ισχύον θεσμικό και κανονιστικό πλαίσιο που 
αφορά στην υλοποίηση και διαχείριση προγραμμάτων 
συγχρηματοδοτούμενων από την Ευρωπαϊκή Ένωση. 

33. Την ισχύουσα φορολογική νομοθεσία και ιδίως το 
νομότυπο των φορολογικών στοιχείων και παραστατικών. 

34. Το ν. 4412/2016 «Δημόσιες Συμβάσεις Έργων, 
Προμηθειών και Υπηρεσιών (προσαρμογή στις Οδηγίες 
2014/24/ΕΕ και 2014/25/ΕΕ)» (ΑΊ47), όπως ισχύει. 

35. Την με αριθ. 69131 /ΕΥΘΥ 624 (ΒΊ 451/2015) από¬ 
φαση του Υπουργού Οικονομίας, Υποδομών, Ναυτιλίας 
και Τουρισμού με θέμα: «Αναδιάρθρωση της Ειδικής 
Υπηρεσίας Αρχή Πιστοποίησης του άρθρου 10 του 
ν. 4314/2014 και αντικατάσταση της υπ'αριθ. 43491/ 
ΔΙΟΕ789/21-12-2000 (ΒΊ639) κοινή υπουργική απόφα¬ 
ση, όπως ισχύει». 

36. Την με αρ. 2/98271/0004/29-12-2014 (ΥΟΔΔ'835) 
απόφαση του Υπουργού Οικονομικών «Συγκρότηση και 
ορισμός μελών της Επιτροπής Δημοσιονομικού Ελέγ¬ 
χου (Ε.Δ.ΕΛ.) της Γενικής Γραμματείας Δημοσιονομικής 

Πολιτικής του Υπουργείου Οικονομικών», όπως ισχύει. 

37. Την με αριθμ. 286/20-1-2017 (ΦΕΚ Β'466) Υπουρ¬ 
γική απόφαση με θέμα: «Σύστημα επιβαλλόμενων από 
την Επιτροπή Δημοσιονομικού Ελέγχου (Ε.Δ.ΕΛ.) δημο¬ 
σιονομικών διορθώσεων και διαδικασίες ανάκτησης 
αχρεωστήτως ή παρανόμως καταβληθέντων ποσών 
από πόρους του κρατικού προϋπολογισμού ή/ και του 
προϋπολογισμού της Ένωσης για την υλοποίηση προ¬ 
γραμμάτων συγχρηματοδοτούμενων στο πλαίσιο του 
στόχου «Επενδύσεις για την Ανάπτυξη και την Απασχό¬ 
ληση»,του Ευρωπαϊκού Ταμείου Θάλασσας, του Ταμείου 
Επισιτιστικής Βοήθειας Απόρων και του Ταμείου Παγκο¬ 
σμιοποίησης». 

38. Την με αριθμό 5.20263/5.15444/22-07-2015 Κοινή 
απόφαση των Υπουργών Οικονομίας, Υποδομών, Ναυ¬ 
τιλίας καιΤουρισμού- Εργασίας, Κοινωνικής Ασφάλισης 
και Κοινωνικής Αλληλεγγύης - Οικονομικών, με θέμα «Σύ¬ 
στημα Προγραμματισμού, Αξιολόγησης, Διαχείρισης, 
Παρακολούθησης και Ελέγχου για την υλοποίηση των 
ενεργειών που συγχρηματοδοτούνται από το Ευρωπαϊκό 
Ταμείο Προσαρμογής στην Παγκοσμιοποίηση (ΕΤΠ) πε¬ 
ριόδου 2014 - 2020» (ΒΊ 565), όπως αυτή έχει τροποποι¬ 
ηθεί με την υπ'αριθ. 6.5266/5.4663/20-04-2016 (ΒΊ 122) 
κοινή απόφαση των Υπουργών Οικονομίας, Ανάπτυξης 
καιΤουρισμού - Εργασίας, Κοινωνικής Ασφάλισης και 
Κοινωνικής Αλληλεγγύης - Οικονομικών. 

39. Την ανάγκη συμπλήρωσης και τροποποίησης του 
συστήματος Προγραμματισμού, Αξιολόγησης, Διαχείρι¬ 
σης, Παρακολούθησης και Ελέγχου των ενεργειών που 
συγχρηματοδοτούνται από το Ευρωπαϊκό Ταμείο Προ¬ 
σαρμογής στην Παγκοσμιοποίηση (ΕΤΠ) για την περίοδο 
2014-2020. 

40. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Τη δεύτερη τροποποίηση της με αριθμό 5.20263/ 
5.15444/22-07-2015 κοινής απόφασης των Υπουργών 
Οικονομίας, Υποδομών, Ναυτιλίας καιΤουρισμού - Εργα¬ 
σίας, Κοινωνικής Ασφάλισης και Κοινωνικής Αλληλεγγύ¬ 
ης-Οικονομικών, με θέμα «Σύστημα Προγραμματισμού, 
Αξιολόγησης, Διαχείρισης, Παρακολούθησης και Ελέγ¬ 
χου για την υλοποίηση των ενεργειών που συγχρημα- 
τοδοτούνται από το Ευρωπαϊκό Ταμείο Προσαρμογής 
στην Παγκοσμιοποίηση (ΕΤΠ) περιόδου 2014 - 2020» 
(ΒΊ 565), όπως αυτή έχει τροποποιηθεί με την υπ' αριθ. 
6.5266/5.4663/20-04-2016 (ΒΊ 122) κοινή απόφαση των 
Υπουργών Οικονομίας, Ανάπτυξης καιΤουρισμού - Ερ¬ 
γασίας, Κοινωνικής Ασφάλισης και Κοινωνικής Αλληλεγ¬ 
γύης - Οικονομικών ως ακολούθως: 

1. Στο άρθρο 3, «Ορισμοί», προστίθενται τα ακόλουθα 
λήμματα, υπό τους αριθμούς που φέρουν: 

6Α. «Απόφαση Ένταξης»: όπως ανωτέρω υπό 6. «από¬ 
φαση για χρηματοδοτική συνεισφορά από ΕΤΠ». 

13Α. «Εμπλεκόμενοι Φορείς»: Εννοούνται οι Ενδιάμε¬ 
σοι Φορείς Διαχείρισης ή οι Φορείς Υλοποίησης. 

29Α. «Ενδιάμεσος Φορέας (ΕΦ)»: κάθε φορέας, δημό¬ 
σιος ή ιδιωτικός μη κερδοσκοπικού χαρακτήρα ή Ένωση 
Φορέων, που ενεργεί υπό την ευθύνη της Αρχής Διαχείρι¬ 
σης και προςτον οποίο έχουν εκχωρηθεί ορισμένες από 
τις αρμοδιότητες της Αρχής Διαχείρισης». 

29Β. «Φορέας Υλοποίησης»: κάθε φορέας, δημόσιος ή 
ιδιωτικός ή Ένωση Φορέων που επιλέγεται είτε από την 


Αρχή Διαχείρισης, είτε από τον ΕΦ, για την υλοποίηση 
μέρους ή του συνόλου των ενεργειών του Έργου. 

31. «ΝΑΟΕ Αναθ. 2»: «Η κατά τον Κανονισμό (ΕΚ) 
1398/2006 του ευρωπαϊκού Κοινοβουλίου και του Συμ¬ 
βουλίου της 20ηςΔεκεμβρίου 2006 αναθεωρημένη κοι¬ 
νή στατιστική ταξινόμηση των οικονομικών δραστηριο¬ 
τήτων εντός της Ευρωπαϊκής Κοινότητας» 

32. «επίπεδο ΝΙΙΤ5 2»: «Το κατά τον Κανονισμό (ΕΚ) 
αριθ. 1059/2003 του Ευρωπαϊκού Κοινοβουλίου και του 
Συμβουλίου της 26ης Μάίου 2003 όπως τροποποιήθηκε 
με τον Κανονισμό (ΕΕ) 31/2011 της Επιτροπής της 17ης 
Ιανουάριου 2011, σύστημα για την περιφερειακή ταξι¬ 
νόμηση των εδαφικών μονάδων κάθε κράτους μέλους, 
ώστε να καταστεί δυνατή η συλλογή, κατάρτιση και 
διάδοση εναρμονισμένων περιφερειακών στατιστικών 
στην Ένωση» 

33. «ΝΕΕΤ5»: «Νέοι ηλικίας κάτω των 30 ετών, που βρί¬ 
σκονται εκτός απασχόλησης, εκπαίδευσης ή κατάρτισης 
(ΕΑΕΚ) εφεξής ΝΕΕΤ5 (Νοΐ ίη ΕιπρΙογιηθηΐ ΕάυςΒΐίοη ογ 
ΤΐΈίηίηει), οι οποίοι διαμένουν σε περιοχές επιλέξιμες 
στο πλαίσιο της Πρωτοβουλίας για την Απασχόληση 
των Νέων κατά το άρθρο 6 παρ. 2 του Κανονισμού ΕΕ 
1309/2013». 

2. Το τελευταίο εδάφιο του λήμματος 7 του αρ. 3, «Ορι¬ 
σμοί», ήτοι από την λέξη «Σημειώνεται ...» ως και τις 
λέξεις «...συνεισφορά από το ΕΤΠ» στο τέλος της πα¬ 
ραγράφου, διαγράφεται. 

3. Το λήμμα υπ'αριθ. 11 του άρθρου 3, «Ορισμοί», ανα¬ 
διατυπώνεται ως εξής: 

««Δικαιούχος ή Ωφελούμενος»: επιλέξιμοι Δικαιούχοι 
(κατά την ορολογία του ΕΤΠ) ή Ωφελούμενοι (εν τοις 
πράγμασι) για την παροχή εξατομικευμένων υπηρεσιών 
συγχρηματοδοτούμενων από το ΕΤΠ είναι οι κατηγορίες 
των εργαζομένων και αυτοαπασχολουμένων που αναφέ- 
ρονται στο άρθρο 6 του Κανονισμού (ΕΕ) 1309/2013 και 
στο άρθρο 6, παράγραφος 4 της παρούσας». 

4. Στο λήμμα υπ'αριθ. 28 του άρθρου 3, «Ορισμοί», οι 
τελευταίες 3 λέξεις «του παρόντος κανονισμού.} αντικα¬ 
θίστανται ως εξής: 

«των διατάξεων του Κανονισμού.» 

5. Η παρ. δ) του άρθρου 4 διαγράφεται. 

6. Η δεύτερη περίπτωση της παρ. 2 του άρθρου 5, ανα¬ 
διατυπώνεται ως εξής: 

«Οι αρμοδιότητες της Αρχής Διαχείρισης και οι εφαρ¬ 
μοζόμενοι κανόνες διαχείρισης είναι κοινοί για όλες τις 
εγκεκριμένες προτάσεις.» 

7. Στο τέλος της παρ. 1 του αρ. 7 μετά τις λέξεις «... 
δικαιούχο κράτος μέλος» και πριν την λέξη «Ειδικότερα 
...» τίθεται το παρακάτω εδάφιο: 

«Η Επιτελική Δομή ΕΣΠΑ ΑπΚΟ διαχειρίζεται και υλο¬ 
ποιεί τα έργα ΕΤΠ, είτε με τη δική της υποδομή, είτε α) 
μέσω ενδιάμεσων φορέων, κατόπιν Πρόσκλησης προς 
φορέα, δημόσιο ή ιδιωτικό μη κερδοσκοπικού χαρα¬ 
κτήρα ή Ένωση Φορέων, στον οποίο εκχωρεί μέρος των 
αρμοδιοτήτων της Αρχής Διαχείρισης, β) μέσω φορέων 
υλοποίησης, κατόπιν πρόσκλησης που απευθύνει η Αρχή 
Διαχείρισης ή ο Ενδιάμεσος Φορέας, προς Δημόσιο ή 
ιδιωτικό φορέα ή Ένωση Φορέων ή συμμετεχόντων επί 
μέρους φορέων υπό τη συνολική ευθύνη του φορέα 
υλοποίησης, για την υλοποίηση μέρους ή του συνόλου 
των ενεργειών του Έργου, γ) μέσω φορέα υλοποίησης, 
κατόπιν πρόσκλησης που απευθύνει η Αρχή Διαχείρισης 

ή ο Ενδιάμεσος Φορέας, προς δημόσιο φορέα εποπτευό¬ 
μενο από το Υπουργείο Εργασίας, Κοινωνικής Ασφάλισης 
και Κοινωνικής Αλληλεγγύης, για την υλοποίηση μέρους 
ή του συνόλου του Έργου, μόνο του ή με συμμετέχοντες 
επί μέρους φορείς υπό την συνολική ευθύνη του.Τα κρι¬ 
τήρια επιλογής και η διαδικασία υποβολής ενστάσεων 
για τις ανωτέρω περιπτώσεις ορίζονται στις αντίστοιχες 
προσκλήσεις. 

8. Η τέταρτη περίπτωση της παρ. 1 του άρθρου 7, δι¬ 
αγράφεται. 

9. Η δωδέκατη περίπτωση της παρ. 1 του άρθρου 7, 
αναδιατυπώνεται ως εξής: 

ΚΙ «Παρακολουθεί τους εμπλεκόμενους φορείς, μετά 
την έναρξη υλοποίησης των ενεργειών, σχετικά με την 
τήρηση των υποχρεώσεων που έχουν αναλάβει, βάσει 
του ισχύοντος θεσμικού και κανονιστικού πλαισίου, κα¬ 
θώς και την πορεία των ενεργειών που εκτελούν, ιδίως 
όσον αφορά το φυσικό και οικονομικό αντικείμενο κα¬ 
θώς και το χρονοδιάγραμμα υλοποίησης τους. Ομοίως, 
όπου κρίνεται απαραίτητο και τους Δικαιούχους.» 

10. Η δέκατη έβδομη περίπτωση της παρ. 1 του άρ¬ 
θρου 7, αναδιατυπώνεται ως εξής: 

ΚΙ «Συγκεντρώνει από τους εμπλεκομένους φορείς και 
τους Δικαιούχους και παρέχει στην Ευρωπαϊκή Επιτρο¬ 
πή, στην Αρχή Πιστοποίησης και στην Αρχή Ελέγχου, τα 
απαιτούμενα στοιχεία και έγγραφα για την παρακολού¬ 
θηση της επίτευξης των προκαθορισμένων στόχων από 
την υλοποίηση των εγκεκριμένων προτάσεων.» 

11. Η δέκατη όγδοη περίπτωση της παρ. 1 του άρθρου 
7, αναδιατυπώνεται ως εξής: 

«Παρέχει σύμφωνα με το άρθρο 12 του Κανονισμού 
την πληροφόρηση και δημοσιότητα για την ύπαρξη της 
χρηματοδοτικής συνεισφοράς από το ΕΤΠ 2014-2020. 
Παρέχει πληροφορίες σχετικά με τις χρηματοδοτούμενες 
ενέργειες και τις δημοσιοποιεί. Οι πληροφορίες αυτές 
απευθύνονται στους δικαιούχους για τους οποίους ζη¬ 
τείται ενίσχυση, τις τοπικές και περιφερειακές αρχές, τους 
κοινωνικούς εταίρους, τα μέσα ενημέρωσης και το ευρύ 
κοινό. Το κράτος μέλος τονίζει τον ρόλο της Ένωσης και 
εξασφαλίζει την ευδιάκριτη προβολή της συνεισφοράς 
του ΕΤΠ. Ενδεικτικά: 

■ Μεριμνά για την επικοινωνιακή στρατηγική για τη 
χρηματοδοτική συνεισφορά από το ΕΤΠ 2014-2020 

• Μεριμνά για τη δημιουργία ιστοτόπου αφιερωμένου 
αποκλειστικά και μόνο στη χρηματοδοτική συνεισφορά 
από το ΕΤΠ 2014-2020, ο οποίος θα παρέχει πληροφόρη¬ 
ση στην ελληνική και στην αγγλική σχετικά με τις εγκεκρι¬ 
μένες προτάσεις, τις ανοικτές προσκλήσεις εκδήλωσης 
ενδιαφέροντος για την υποβολή προτάσεων, τα στοιχεία 
επικοινωνίας και σχετικά υποστηρικτικά έγγραφα.» 

12. Στην εικοστή όγδοη περίπτωση της παρ. 1 του 
άρθρου 7, τίθεται τελεία μετά τις λέξεις «εθνικών λογι¬ 
στικών κανόνων» και διαγράφεται η υπόλοιπη φράση 
«, όπου και όταν αυτό... υλοποίησης του παρόντος.». 

13. Η εικοστή ένατη περίπτωση της παραγράφου 1 
του άρθρου 7, με περιεχόμενο «Συντάσσει και υποβάλλει 
τηνΤελική Έκθεση του Άρθρου 18 του Κανονισμού προς 
την Ευρωπαϊκή Επιτροπή.», συμπληρώνεται με επόμενο 
εδάφιο που έχει ως εξής: 

«Η Αρχή Διαχείρισης υποβάλει προς έλεγχο και αξιολό¬ 
γηση προσχέδιο της Τελικής Έκθεσης κάθε έργου στην 
Αρχή Πιστοποίησης και στην Αρχή Ελέγχου εβδομήντα 


πέντε ημερολογιακές ημέρες (2,5 μήνες) πριν την κατα¬ 
ληκτική προθεσμία υποβολής τηςΤελικής'Εκθεσης στην 
Ε.Ε.». Εξαιρούνται τα έργα που έχουν ολοκληρωθεί πριν 
την έκδοση της παρούσας. 

14. Η τελευταία πρόταση του πρώτου εδαφίου της 
παραγράφου 2 του άρθρου 7, «Είναι αρμόδια μεταξύ 
άλλων, ιδίως για:» αναδιατυπώνεται ως εξής: 

«Είναι αρμόδια για:» 

15. Η πρώτη περίπτωση της παραγράφου 2 του άρ¬ 
θρου 7, ήτοι από «τη μέριμνα για τη σύσταση.» έως 

«.από το ΕΤΠ 2014-2020,» διαγράφεται. 

16. Το πρώτο εδάφιο της δεύτερης περίπτωσης της 
παραγράφου 2 του άρθρου 7, ήτοι από «την υποβολή 
στην Ευρωπαϊκή...» ως και «πιστοποιώντας ρητά ότι:», 
αναδιατυπώνεται ως εξής: 

«την πιστοποίηση των δαπανών των τελικών εκθέσεων 
των εγκεκριμένων προτάσεων στην Ευρωπαϊκή Επιτρο¬ 
πή, κατόπιν διοικητικών επαληθεύσεων που διενεργού- 
νται από την ίδια ή υπό την ευθύνη της στο σύνολο ή σε 
αντιπροσωπευτικό δείγμα των δαπανών που της υπο¬ 
βάλλονται από την Αρχή Διαχείρισης, πιστοποιώντας 
ρητά ότι:» 

17. Το σημείο ίϋ) της δεύτερης περίπτωσης της παρα¬ 
γράφου 2 του άρθρου 7, διαγράφεται. 

18.0 τίτλος του Άρθρου 8 αναδιατυπώνεται ως εξής: 

«Εκχώρηση Αρμοδιοτήτων της Αρχής Διαχείρισης σε ΕΦ» 

19. Η πρώτη παράγραφος του Άρθρου 8 αναδιατυ¬ 
πώνεται ως εξής: 

«Για την εφαρμογή των ενεργειών που χρηματοδο¬ 
τούνται από το Ευρωπαϊκό Ταμείο Προσαρμογής στην 
Παγκοσμιοποίηση, η Επιτελική Δομή ΕΣΠΑ ΑπΚΟ, ως 
Αρχή Διαχείρισης, κατά την έννοια της παρ. 13 του αρ. 
3 του ν.4314/2014, δύναται να διαχειρίζεται το έργο ΕΤΠ 
μέσω ενδιάμεσων φορέων, κατόπιν Πρόσκλησης προς 
φορέα, δημόσιο ή ιδιωτικό μη κερδοσκοπικού χαρα¬ 
κτήρα ή Ένωση Φορέων, στον οποίο εκχωρεί μέροςτων 
αρμοδιοτήτων της Αρχής Διαχείρισης. 

Το μέρος των αρμοδιοτήτων της που εκχωρούνται 
στον φορέα ή την ένωση φορέων περιγράφεται στην 
εκάστοτε Πρόσκληση και στο Σύμφωνο Αποδοχής'Ορων 
μεταξύ της Αρχής Διαχείρισης και του φορέα ή της ένω¬ 
σης φορέων που επιλέγεται». 

20. Η πέμπτη περ. της παρ. 2 του αρθ. 8 αναδιατυπώ¬ 
νεται ως εξής: 

«Την παρακολούθηση των φορέων υλοποίησης μετά 
την έναρξη υλοποίησης των ενεργειών, σχετικά με την 
τήρηση των υποχρεώσεων που έχουν αναλάβει, βάσει 
του ισχύοντος θεσμικού και κανονιστικού πλαισίου, κα¬ 
θώς και την πορεία των ενεργειών που εκτελούν, ιδίως 
όσον αφορά το φυσικό και οικονομικό αντικείμενο κα¬ 
θώς και το χρονοδιάγραμμα υλοποίησής τους». 

21. Η έκτη περίπτωση της παρ. 2 του άρθρου 8, ανα¬ 
διατυπώνεται ως εξής: 

«Τη διενέργεια επιτόπιων επαληθεύσεων προκειμένου 
να εξακριβώνει ότι οι συγχρηματοδοτούμενες ενέργειες 
υλοποιήθηκαν καταλλήλως από τους φορείς υλοποίησης 
και ότι οι καλυφθείσες δαπάνες βασίζονται σε επαλη- 
θεύσιμα δικαιολογητικά και είναι ορθές και κανονικές.» 

22. Μετά την παράγραφο 2 του αρ.8, είχε τεθεί πα¬ 
ράγραφος αριθμημένη εκ λάθους με τον αριθμό 2. Δι¬ 
ορθώνεται η αρίθμηση της παραγράφου αυτής και των 
επομένων αυτής αντιστοίχως με τους αριθμούς 3,4,5,6,7 

και 8. Όπου στις παραγράφους αυτές αναφέρονται οι 
λέξεις «Ο Δημόσιος ή ιδιωτικός φορέας» αντικαθίστανται 
από τις λέξεις «ο ΕΦ». 

23. Η με την ισχύουσα αρίθμηση παρ. 4 του άρθρου 8 
με περιεχόμενο «Ο Δημόσιος ή ιδιωτικός φορέας στον 
οποίο εκχωρούνται... απαραίτητων πληροφοριών ηλε¬ 
κτρονικά.», συμπληρώνεται με δεύτερο εδάφιο, ως εξής: 

«Επίσης, ο ΕΦ και η ΑΔ παρακολουθεί, σύμφωνα προς 
τις διατάξεις του ν. 2472/1997 (ΦΕΚ Α'50), δεδομένα προ¬ 
σωπικού χαρακτήρα ή άλλως «στοιχεία» (ιτιίοΓοόθΐθ) 
των Δικαιούχων των έργων του ΕΤΠ (απολυμένων και 
Νέων εκτός απασχόλησης, εκπαίδευσης και κατάρτισης- 
ΝΕΕΤε), προκειμένου αφενός να τύχουν επεξεργασίας για 
τη συμμετοχή τους στα έργα, αφετέρου για το σκοπό της 
παρακολούθησης του προγράμματος, προκειμένου να 
εξαχθούν στατιστικά στοιχεία (δείκτες) και για το σκοπό 
των προβλεπόμενων ερευνών και αξιολογήσεων των 
ως άνω έργων του ΕΤΠ, σύμφωνα με το ισχύον θεσμικό 
και κανονιστικό πλαίσιο, καθώς και τον Κανονισμό (ΕΕ) 
1309/2013 ιδίωςτα άρθρα 19 και 20.Τα εν λόγω στοιχεία, 
θα συλλέγονται και θα τηρούνται ως αρχείο στο Φορέα 
Υλοποίησης για όσο χρόνο ορίζεται από το εθνικό και 
κοινοτικό θεσμικό πλαίσιο.» 

24. Μετά το άρθρο 8 προστίθεται άρθρο 8Α ως εξής: 

«Άρθρο 8Α 

Υποχρεώσεις Φορέα Υλοποίησης 

1.0 Φορέας Υλοποίησης είναι υπεύθυνος για: 

■ Την υλοποίηση των συντονισμένων δράσεων εξα- 
τομικευμένων υπηρεσιών της εγκεκριμένης πρότασης 
σύμφωνα με τις αρχές της οικονομίας, της αποδοτικό- 
τητας και της αποτελεσματικότητας, καθώς και την ορθή 
και έγκαιρη υλοποίηση του φυσικού και οικονομικού 
αντικειμένου της εγκεκριμένης πρότασης. 

■ Την έγκαιρη καταβολή της χρηματοδοτικής συνει¬ 
σφοράς από το ΕΤΠ προς τους δικαιούχους 

■ Την τήρηση των υποχρεώσεων που έχει αναλάβει, 
βάσει του ισχύοντος θεσμικού και κανονιστικού πλαισί¬ 
ου, καθώς και την πορεία των ενεργειών που εκτελούν, 
ιδίως όσον αφορά το φυσικό και οικονομικό αντικείμενο 
καθώς και το χρονοδιάγραμμα υλοποίησης τους. 

• Την υποχρέωση για την πιστοποίηση ότι οι προσκο- 
μισθείσες στην Αρχή διαχείρισης δαπάνες βασίζονται 
σε επαληθεύσιμα δικαιολογητικά και είναι ορθές και 
κανονικές. 

• Τ η διασφάλιση της διαφάνειας και της διαθεσιμότη¬ 
τας των εγγράφων σύμφωνα με τον Κανονισμό. 

•Τη διασφάλιση ότι η Αρχή Διαχείρισης λαμβάνει, με 
σκοπό τον διοικητικό πρωτογενή έλεγχο των δαπανών 
καθώς και των επιτόπιων ελέγχων, όλες τις απαραίτητες 
πληροφορίες για τις διαδικασίες και τις επαληθεύσεις 
που πραγματοποιούνται σε σχέση με τις δαπάνες. 

•Τη σύνταξη και υποβολή των εκθέσεων υλοποίησης 
του φυσικού και οικονομικού αντικειμένου της εγκεκρι¬ 
μένης πρότασης. 

• Τη διασφάλιση ότι παρέχονται στην Αρχή Διαχείρι¬ 
σης μέσα σε εύλογο χρόνο, όλα τα έγγραφα και οι πλη¬ 
ροφορίες σχετικά με την υλοποίηση της εγκεκριμένης 
πρότασης. 

•Τη διασφάλιση ότι τηρείται η σχετική εθνική και κοι¬ 
νοτική νομοθεσία (συμπεριλαμβανομένης, αλλά όχι πε¬ 
ριοριστικά, της νομοθεσίας για τις κρατικές ενισχύσεις). 


•Τη συμβατότητα και συμμόρφωση με οποιεσδήποτε 
άλλες υποχρεώσεις. 

•Την παροχή χωρίς προηγούμενη ειδοποίηση περιοδι¬ 
κής πληροφόρησης για την οικονομική και φυσική πρόο¬ 
δο των ενεργειών. Κατά την ολοκλήρωση των ενεργειών, 
υποχρεούται να καταρτίζει αναλυτική έκθεση, όπου θα 
περιγράφεται το υλοποιηθέν φυσικό αντικείμενο, οι δα¬ 
πάνες που πραγματοποιήθηκαν και το αποτέλεσμα που 
επετεύχθη σε σχέση με το εγκριθέν. 

2.0 Φορέας Υλοποίησης συμμορφώνεται με τις απαι¬ 
τήσεις πληροφόρησης και δημοσιότητας που προβλέ- 
πονται στον Κανονισμό και μεριμνά για την ενημέρωση 
και συμμόρφωση σε αυτούς και των τυχών αναδοχών. 
Επίσης, παρέχει πληροφορίες για την ύπαρξη, τους στό¬ 
χους και την υλοποίηση της χρηματοδοτικής συνεισφο¬ 
ράς του ΕΤΠ. 

3. Ο Φορέας Υλοποίησης εξασφαλίζει ότι οι ωφελού¬ 
μενοι εκπληρώνουν τις υποχρεώσεις τους. 

4.0 Φορέας Υλοποίησης, συμμορφώνεται με τις απαι¬ 
τήσεις που καθορίζονται από την Ευρωπαϊκή Επιτροπή 
για την υποβολή των απαραίτητων πληροφοριών ηλε¬ 
κτρονικά. 

5.0 Φορέας Υλοποίησης συλλέγει στοιχεία (ιτιίςΐΌάΒΐΒ) 
των δυνητικών ωφελούμενων των έργων του ΕΤΠ (απο¬ 
λυμένων και Νέων εκτός απασχόλησης, εκπαίδευσης 
και κατάρτισης- ΝΕΕΤε), προκειμένου αφενός να τύχουν 
επεξεργασίας για τη συμμετοχή τους στα έργα, αφετέρου 
για το σκοπό της παρακολούθησης του προγράμματος, 
προκειμένου να εξαχθούν στατιστικά στοιχεία (δείκτες) 
και για το σκοπό των προβλεπόμενων ερευνών και αξι¬ 
ολογήσεων των ως άνω έργων του ΕΤΠ, σύμφωνα με το 
ισχύον θεσμικό και κανονιστικό πλαίσιο, καθώς και τον 
Κανονισμό (ΕΕ) 1309/2013 ιδίωςτα άρθρα 19 και 20.Τα 
εν λόγω στοιχεία, θα τηρούνται ως αρχείο στο Φορέα 
Υλοποίησης. 

6.0 Φορέας Υλοποίησης είναι υπεύθυνος για την ενη¬ 
μέρωση του Ολοκληρωμένου Πληροφοριακού Συστή¬ 
ματος του ΕΤΠ (ΟΠΣ- ΕΤΠ) μετά δεδομένα και έγγραφα 
ενεργειών που υλοποιεί και ειδικότερα: 

•την υποχρεωτική ενημέρωση με ηλεκτρονικό τρόπο 
του ΟΠΣ - ΕΤΠ για τα δεδομένα και έγγραφα υλοποίησης 
που απαιτούνται για τη χρηματοοικονομική διαχείριση 
και την παρακολούθηση των ωφελουμένων. 

• Την πιστοποίηση για την ακρίβεια, την ποιότητα και 
πληρότητα των στοιχείων που υποβάλλει στο ΟΠΣ - ΕΠΤ. 

7. Ο Φορέας Υλοποίησης είναι υποχρεωμένος, τηρώ¬ 
ντας τις προϋποθέσεις του ν. 2472/1997, να πραγματοποι¬ 
ήσει διασύνδεση των Πληροφοριακών Συστημάτων του 
με το ΟΠΣ - ΕΤΠ για την αυτόματη υποβολή των στοιχείων. 

8.0 Φορέας Υλοποίησης οφείλει, τόσο κατά τη διαδι¬ 
κασία επιλογής, όσο και κατά τη διάρκεια υλοποίησης 
και έως την ολοκλήρωση των ενεργειών για τις οποίες 
κρίθηκε αρχικά επαρκής, να αποδεικνύει τη διοικητική, 
χρηματοοικονομική και επιχειρησιακή επάρκειάτου και 
να προσκομίζει όλα τα απαραίτητα στοιχεία, όπως αυτά 
αποτυπώνονται στις διαδικασίες και τα τυποποιημένα 
έντυπα του συστήματος διαχείρισης και ελέγχου.». 

9. Στις περιπτώσεις έργων που κατά την εκτέλεση 
τους συμμετέχουν επί μέρους φορείς υπό την συνολι¬ 
κή ευθύνη του φορέα υλοποίησης, είναι επιλέξιμες οι 
δαπάνες που καταβάλλονται για το έργο από τους συμ- 
μετέχοντες φορείς και πληρώνονται από τον ορισθέντα 

φορέα υλοποίησης, υπό την προϋπόθεση ότι τηρούνται 
οι ακόλουθοι όροι: 

α) Υπάρχουν έγγραφα τεκμήρια της συμφωνίας με 
τους άλλους φορείς σχετικά με τη συνεισφορά τους στην 
εκτέλεση της πράξης. 

β) Ο φορέας υλοποίησης διατηρεί τη συνολική ευθύνη 
για την οικονομική διαχείριση της πράξης. 

γ) Οι δαπάνες που καταβάλλονται από τους άλλους 
φορείς συνοδεύονται από εξοφλημένα τιμολόγια, ή, όταν 
αυτό δεν είναι εφικτό, από λογιστικά έγγραφα ισοδύνα¬ 
μης αποδεικτικής αξίας. 

δ) Οι δαπάνες που καταβάλλονται από τους άλλους 
φορείς υποβάλλονται στο φορέα υλοποίησης και ανα- 
φέρονται στο έργο. Ο ορισθείς φορέας υλοποίησης έχει 
την ευθύνη να επαληθεύσει το υπαρκτό και την επιλε- 
ξιμότητα των αναφερόμενων, δαπανών καθώς και την 
ολοκλήρωση των συγχρηματοδοτούμενων προϊόντων 
και υπηρεσιών, πριν τις δηλώσει στην αρχή διαχείρισης 
ή στον ενδιάμεσο φορέα. 

ε) Η διαδρομή ελέγχου καλύπτει έως και το επίπεδο 
των συμμετεχόντων φορέων. 

στ) Ο φορέας υλοποίησης και οι συμμετέχοντες φορείς 
είναι από κοινού υπεύθυνοι για την ορθή εκτέλεση του 
έργου, καθώς και για πιθανές κυρώσεις που επιφέρει ή 
μη εκπλήρωση των υποχρεώσεων που περιλαμβάνονται 
στην απόφαση ένταξης, και μέχρι του ποσού συμμετοχής 
του καθενός στον προϋπολογισμό της πράξης. 

25. Στο άρθρο 10 προστίθεται νέα παράγραφος με 
αριθμό 9: 

«Το αιτούν κράτος μέλος εξασφαλίζει ότι όσες ενέργει¬ 
ες λαμβάνουν χρηματοδοτική συνεισφορά από το ΕΤΠ 
δεν λαμβάνουν βοήθεια και από άλλα χρηματοδοτικά 
μέσα της Ένωσης.» 

26. Η παρ. 6 του άρθρου 12, αναδιατυπώνεται ως εξής: 

«Οι ειδικότεροι όροι εφαρμογής και υλοποίησης των 

παραπάνω ενεργειών θα εξειδικεύονται κάθε φορά, 
όπου απαιτείται, σε σχετική Πρόσκληση. Σε περίπτωση 
εκχώρησης μέρους των αρμοδιοτήτων της Αρχής Διαχεί¬ 
ρισης σε Ενδιάμεσους Φορείς, οι ειδικότεροι όροι εφαρ¬ 
μογής και υλοποίησηςτων ενεργειών θα εξειδικεύονται 
στην εκάστοτε Πρόσκληση και στο Σύμφωνο Αποδοχής 
Ορων και, όπου απαιτούνται, σε Προσκλήσεις ή Προκη¬ 
ρύξεις του Ενδιάμεσου Φορέα προς φορείς υλοποίησης.» 

27. Η παρ. 4 του άρθρου 13, αναδιατυπώνεται ως εξής: 

«Το Δικαιούχο Κράτος πραγματοποιεί τις εγκεκριμένες 

επιλέξιμες δαπάνες κατά το άρθρο 7 παρ. 4 του Κανονι¬ 
σμού όσο το δυνατόν συντομότερα και όχι αργότερα από 
24 μήνες από την ημερομηνία υποβολής της αίτησης.» 

28. Η παρ. 5 του άρθρου 13, αναδιατυπώνεται ως εξής: 

«Η υλοποίηση των δράσεων της τεχνικής βοήθειας 

γίνεται σύμφωνα με το ισχύον ελληνικό νομικό και κα¬ 
νονιστικό πλαίσιο.» 

29. Στις παραγράφους 1 και 3 του Άρθρου 14, όπου 
«Δικαιούχους» προστίθεται και «και εμπλεκόμενους 
φορείς». 

30. Στην παρ. 2 του Άρθρου 14, όπου «Δικαιούχος» 
προστίθεται «και εμπλεκόμενος φορέας» 

31. Στην παρ. 4 του αρ. 14 διαγράφεται η λέξη «δικαι¬ 
ούχου» και αντικαθίσταται από «εμπλεκόμενου φορέα». 

32. Στην παρ. 5 του αρ. 14 μετά την λέξη «δικαιούχων» 
προστίθενται οι λέξεις «και εμπλεκόμενων φορέων» 

33. Στην παρ. 6 του αρ. 14 οι λέξεις «δημόσιος ή ιδιω¬ 


τικός φορέας» αντικαθίστανται από τις λέξεις «Ενδιάμε¬ 
σος Φορέας (ΕΦ)» και μετά τις λέξεις «των δικαιούχων» 
προστίθενται οι λέξεις «και των φορέων υλοποίησης» 

34. Στο πρώτο εδάφιο της παρ. 1 του άρθρου 16 οι λέ¬ 
ξεις «τον Δικαιούχο» αντικαθίσταται από τις λέξεις «τους 
εμπλεκόμενους φορείς». 

35. Προ του Άρθ. 17, διορθώνεται ο τίτλος ως εξής: 

«ΚΕΦΑΛΑΙΟ Δ' 

ΔΙΑΔΙΚΑΣΙΑ ΔΙΑΧΕΙΡΙΣΗΣ ΚΑΙ 

ΠΑΡΑΚΟΛΟΥΘΗΣΗΣ ΤΗΣ ΥΛΟΠΟΙΗΣΗΣ». 

36. Η παρ. 1 του άρθρου 17, αναδιατυπώνεται ως εξής: 

«Η παρακολούθηση της υλοποίησης της συνολικής χρη¬ 
ματοδοτικής συνεισφοράςτου ΕΤΠ στηρίζεται στην ακρι¬ 
βή γνώση, ανά πάσα στιγμή, που διαθέτει η Αρχή Διαχείρι¬ 
σης για την εξέλιξη της υλοποίησης του ΕΤΠ σε σχέση με 
τον αρχικό σχεδίασμά. Εργαλεία που η Αρχή Διαχείρισης 
δύναται να διαθέτει στους Δικαιούχους και στους Εμπλεκό¬ 
μενους φορείς προς τούτο είναι τυποποιημένα έντυπα και 
λοιπά στοιχεία, καθώς και πίνακες και διαγράμματα που 
στηρίζονται σε επίσημα στοιχεία που αντλούνται από το 
Ολοκληρωμένο Πληροφοριακό Σύστημα.». 

37. Η παρ. 2 του άρθρου 18, αναδιατυπώνεται ως εξής: 

«Επίσης βασικά εργαλεία αποτελούν οι επιτόπιοι έλεγ¬ 
χοι και επαληθεύσεις, από την Αρχή Διαχείρισης ή κατ' 
εντολήν αυτής, από άλλα αρμόδια όργανα, της οικονο¬ 
μικής και φυσικής υλοποίησης της πρότασης, καθώς 
και πρόσθετα παραδοτέα που ζητούνται από τους Δι¬ 
καιούχους και τους Εμπλεκόμενους Φορείς σε έκτακτες 
περιπτώσεις.» 

38. Στην παρ. 1 του άρθρου 19 η λέξη «δικαιούχος» 
αντικαθίσταται από τις λέξεις «εμπλεκόμενος φορέας» 

39. Στις παρ.2,3,4 και 5 του αρ.19 οι λέξεις «σε δημόσιο 
ή ιδιωτικό φορέα» αντικαθίστανται από «σε ΕΦ». 

40. Στην παρ. 5 του αρ. 19 τα εντός παρενθέσεως αντι¬ 
καθίστανται από: 

«(ενδεικτικά: προσλήψεις προσωπικού εκ μέρους του 
Φορέα Υλοποίησης, δικαστικές εμπλοκές κ.α.)» 

41. Η παρ. 1 του αρ. 20 αναδιατυπώνεται ως εξής: 

«Ως επιτόπια επαλήθευση νοείται η επίσκεψη της Αρχή 

Διαχείρισης ή του ΕΦ στον οποίο έχει εκχωρηθεί αυτή 
η αρμοδιότητα από την Αρχή Διαχείρισης, στον τόπο 
όπου υλοποιείται μία εγκεκριμένη πρόταση ή /και στην 
έδρα του ΕΦ ή του φορέα υλοποίησης ή του Δικαιού¬ 
χου, η οποία σκοπό έχει: τη διασφάλιση ότι η πρόταση 
υλοποιείται σύμφωνα με την εθνική και ενωσιακή νομο¬ 
θεσία, την ανίχνευση τυχόν προβλημάτων, τη λήψη εκ 
μέρους των εμπλεκομένων φορέων και του Δικαιούχου 
των διορθωτικών μέτρων καθώς και μέτρων έγκαιρης 
παρέμβασης στην περίπτωση που η υλοποίηση της 
πράξης συναντά δυσεπίλυτα προβλήματα, αντιμετωπίζει 
εμπλοκές ή παρουσιάζει καθυστερήσεις». Οι επιτόπιες 
επαληθεύσειςτης Αρχής Διαχείρισης διενεργούνται βά¬ 
σει εγκεκριμένου προγράμματος και εκ των προτέρων 
εγκεκριμένης μεθόδου δειγματοληψίας. 

42. Η παρ. 2 του αρ. 20 επαναδιατυπώνεται ως εξής: 

«Κατά την επιτόπια επαλήθευση ελέγχεται η υλοποίη¬ 
ση φυσικού και οικονομικού αντικειμένου της εγκεκρι¬ 
μένης πρότασης σε σχέση με το αρχικό χρονοδιάγραμμα 
υλοποίησης. Ο έλεγχος γίνεται στο φάκελο της πρότα¬ 
σης, που τηρεί ο εμπλεκόμενος φορέας ή ο Δικαιούχος, 
καθώς και με αυτοψία.» 

43. Η παρ. 5 του Άρθρου 20 διαγράφεται. 

44. Η παρ. 2 του Άρθρου 21 αναδιατυπώνεται ως εξής: 

«Η αίτηση για τροποποίηση της εγκεκριμένης πρότα¬ 
σης γίνεται από την Αρχή Διαχείρισης ή σε περίπτωση 
που έχει γίνει εκχώρηση της συγκεκριμένης αρμοδιό¬ 
τητας από την Αρχή Διαχείρισης σε ΕΦ, ο τελευταίος 
υποβάλλει στην Αρχή Διαχείρισης αίτημα τροποποίη¬ 
σης και τα απαιτούμενα έγγραφα προς τεκμηρίωση της 
αναγκαιότητας των μεταβολών. Η Αρχή Διαχείρισης με 
τη σειρά της, δύναται να υποβάλλει το ως άνω αίτημα 
στην Ευρωπαϊκή Επιτροπή, η οποία αφού αξιολογήσει 
τις προτεινόμενες τροποποιήσεις και, αν συμφωνεί, προ¬ 
βαίνει εκ νέου στην έκδοση πρότασης απόφασης για την 
κινητοποίηση του ΕΤΠ» 

45. Στην παρ. 2 του Άρθρου 22, τα εντός παρενθέσεως 
αντικαθίστανται με «(Αρχή Διαχείρισης, Εμπλεκόμενοι 
Φορείς, Αρχή Πιστοποίησης και Αρχή Ελέγχου)». 

46. Η παρ. 3 του αρ.22 αναδιατυπώνεται ως εξής: 

«Οι κανόνες λειτουργίας του σε ότι αφορά στα στοιχεία 

τα οποία επηρεάζουν τις δηλώσεις οικονομικών εκθέ¬ 
σεων (προκαταβολών και τελικών), τις δηλώσεις τόκων, 
τους ελέγχους και τυχόν επιστροφές αχρεωστήτως κα- 
ταβληθέντων ποσών από τους Εμπλεκόμενους φορείς 
ή τους Δικαιούχους τους καθορίζονται από την Αρχή 
Πιστοποίησης σε συνεργασία με την Αρχή Διαχείρισης.» 

47. Στην παρ. 7 του αρ.22 οι λέξεις «δημόσιο ή ιδιωτικό 
φορέα» αντικαθίστανται από «ΕΦ». 

48. Στην παρ. 8 του αρ. 22 οι λέξεις «δημόσιου ή ιδιω¬ 
τικού φορέα» αντικαθίστανται από «ΕΦ». 

49. Η παρ. 10 του Άρθρου 22 αναδιατυπώνεται ως εξής: 

«Στο ΟΠΣ τηρούνται και τα στοιχεία όλων των ελέγχων 

και τυχόν επιστροφών που οφείλονται από εμπλεκόμε¬ 
νους φορείς ή και Δικαιούχους.» 

50. Στο άρθρο 25 προστίθεται 2η παράγραφος, η 
οποία έχει ως εξής: 

«2. Η Αρχή Διαχείρισης υποβάλλει στην Αρχή Πιστο¬ 
ποίησης και στην Αρχή Ελέγχου εβδομήντα πέντε ημερο¬ 
λογιακές ημέρες πριν την καταληκτική προθεσμία υπο- 
βολήςτηςΤελικήςΈκθεσης στην Ε.Ε. σχέδιο τηςΤελικής 
Έκθεσης, καθώς και στοιχεία της εγκεκριμένης πρότασης 
προς έλεγχο. Η Αρχή Πιστοποίησης εντός ενός μηνός 
από την υποβολή των ως άνω προβαίνει στον έλεγχο 
του Σχεδίου της Τελικής Έκθεσης και των στοιχείων και 
υποβάλλει τις παρατηρήσεις και τα σχόλιά της στην Αρχή 
Ελέγχου, προκειμένου η τελευταία να δώσει τη σύμφωνη 
γνώμη της για να αποσταλεί η Τελική Έκθεση από την 
Αρχή Διαχείρισης στην Ευρωπαϊκή Επιτροπή.» 

51.0 τίτλος του αρ.26 αναδιατυπώνεται ως εξής: 

«Απόδοση στους εμπλεκόμενους φορείς και τους δι¬ 
καιούχους της εθνικής συμμετοχής και της χρηματοδο¬ 
τικής συνεισφοράς του ΕΤΠ» 

52. Στην παρ.3 του αρ.26 η λέξη «δικαιούχους» αντικα¬ 
θίσταται από «Εμπλεκόμενους φορείς και δικαιούχους». 

53. Η παρ. 7 του αρθ. 26 διαγράφεται και αναριθμείται 
η επόμενη από παρ. 8. σε νέα 7. 

54. Η παρ. 2 του Άρθρου 28 αναδιατυπώνεται ως εξής: 

«Το δικαιούχο κράτος εξασφαλίζει ότι όλα τα δικαιο- 

λογητικά έγγραφα τα σχετικά με τις δαπάνες και τους 
ελέγχους που αντιστοιχούν σε κάθε ενέργεια τηρούνται 
είτε υπό μορφή πρωτοτύπων, είτε σε ακριβή αντίγραφα 
των πρωτοτύπων, στους εμπλεκόμενους φορείς και τους 
δικαιούχους που είναι υπόχρεοι να τα τηρούν». 


55. Η παρ. 1 του Άρθρου 30 αναδιατυπώνεται ως εξής: 

«1. Οι διαδικασίες διενέργειας ελέγχων, επιθεωρήσεων 

και επαληθεύσεων, η έκδοση απόφασης δημοσιονομι¬ 
κής διόρθωσης, καθώς και η ανάκτηση των αχρεωστή¬ 
τως ή παρανόμως καταβληθέντων ποσών από πόρους 
του κρατικού προϋπολογισμού ή του προϋπολογισμού 
του ΕΤΠ για την υλοποίηση συγχρηματοδοτούμενων 
πράξεων, εφαρμόζονται: 

• από την Αρχή Διαχείρισης κατόπιν διοικητικής ή επι¬ 
τόπιας επαλήθευσης που διενεργεί στους εμπλεκόμε¬ 
νους φορείς και στους Δικαιούχους, 

• από την Αρχή Ελέγχου, η διενέργεια ελέγχων γίνεται 
σύμφωνα με όσα προβλέπονται στα άρθρα 11 και 12 
του ν.4314/2014, όπως ισχύουν και οι δημοσιονομικές 
διορθώσεις σύμφωνα με τα προβλεπόμενα στην ΥΑ 
286/20.01.2017 (ΦΕΚΒ' 466) εντός τριών ημερών από 
την κοινοποίηση της Οριστικής Έκθεσης Ελέγχου η ΔΑ, 
καταχωρίζει τη Δημοσιονομική Διόρθωση στο ΟΠΣ. 

• από την Ευρωπαϊκή Επιτροπή ή από εξουσιοδοτημέ¬ 
νους ελεγκτές που ορίζονται από την ίδια, 

• από το Ελεγκτικό Συνέδριο της Ευρωπαϊκής Επιτρο¬ 
πής, 

• Τέλος, η Αρχή Πιστοποίησης δύναται σε ειδικές πε¬ 
ριπτώσεις να διενεργεί επιτόπιες επιθεωρήσεις κατόπιν 
εντολών ανώτερων ελεγκτικών οργάνων». 

56. Η φερόμενη ως παρ. 3 του Άρθρου 30 αναριθμείται 
στο ορθό «2.». 

57. Στο προτελευταίο και το τελευταίο εδάφιο της παρ. 
1 και στο τελευταίο εδάφιο της παρ. 2 του αρ. 31 μετά 
τις λέξεις «Αρχή διαχείρισης» τίθενται οι λέξεις «και τον 
εμπλεκόμενο φορέα ή/». 

58. Στην παρ. 4 του Άρθρου 31, η λέξη «Δικαιούχος», 
αντικαθίσταται από τις λέξεις «Εμπλεκόμενος Φορέας». 

59. Στην παρ. 9, περ.(β) του αρ.32 η λέξη «Δικαιούχο» 
αντικαθίσταται από τις λέξεις «Εμπλεκόμενο Φορέα». 

60. Στην παρ. 5 του αρ. 33 η λέξη «δικαιούχο» αντικα¬ 
θίσταται από τις λέξεις «Εμπλεκόμενο Φορέα». 

61. Στην παρ. 6 του αρ. 33 η λέξη «Δικαιούχος» αντικα¬ 
θίσταται από τις λέξεις «Εμπλεκόμενος Φορέας». 

62. Το Άρθρο 34 αντικαθίσταται από νέα άρθρα 34 
και 34Α ως εξής: 

«Άρθρο 34 

Διαπίστωση παρατυπίας κατά τη διενέργεια διοι¬ 
κητικής επαλήθευσης» 

(Άρθρο 3 της απόφασης αριθ. 126829/ΕΥΘΥ 
1217/08-12-2015 (ΦΕΚ Β'2784) 

1. Η αρμόδια ΔΑ/ ΕΦ επαληθεύει διοικητικά, σύμφωνα 
μετά οριζόμενα στο άρθρο 21, παρ.1 του ν. 4314/2014, 
τις δηλώσεις δαπανών που υποβάλλονται από τους 
εμπλεκόμενους φορείς και οριστικοποιεί τις επαληθευ- 
μένες δαπάνες στο ΟΠΣ. Στην περίπτωση που, κατά τη 
διενέργεια διοικητικής επαλήθευσης της δήλωσης δα¬ 
πανών των εμπλεκόμενων φορέων, διαπιστώνεται πα¬ 
ράτυπη δαπάνη, η ΔΑ/ ΕΦ καταχωρίζει στο ΟΠΣ έκθεση 
διοικητικής επαλήθευσης, στην οποία προσδιορίζονται 
τα μη επιλέξιμα ποσά που περικόπτονται με κατάλληλη 
τεκμηρίωση και αναφορά των διατάξεων που παραβιά¬ 
στηκαν και η οποία εγκρίνεται από το αρμόδιο όργανο. 

2. Εφόσον, η παρατυπία αφορά δαπάνες για τις οποίες 
έχει καταβληθεί η αντίστοιχη δημόσια συνεισφορά, η 
έκθεση περιλαμβάνει και πρόταση για ανάκτηση αχρεω- 

στήτως ή παρανόμως καταβληθέντων ποσών στις περι¬ 
πτώσεις που προβλέπονται στο άρθρο 37 της παρούσας. 

3. Στην περίπτωση παρατυπιών που εντοπίζονται κατά 
τον έλεγχο διαδικασιών ανάθεσης δημοσίων συμβάσεων 
ή τροποποιήσεών τους, σύμφωνα με τα οριζόμενα στην 
παρ. 2 του άρθρου 21 του ν. 4314/2014, αυτές αναφέ- 
ρονται διακριτά στην έκθεση διοικητικής επαλήθευσης. 

4. Για το ύψος και την αιτιολογία της περικοπής, η αρ¬ 
μόδια ΔΑ/ ΕΦ ενημερώνει τον ελεγχόμενο, κοινοποι¬ 
ώντας σε αυτόν την έκθεση διοικητικής επαλήθευσης, 
ώστε αυτός να διατυπώσει τυχόν αντιρρήσεις του, σύμ¬ 
φωνα με τη διαδικασία του άρθρου 35 της παρούσας. Η 
κοινοποίηση της έκθεσης στον ελεγχόμενο γίνεται μέσω 
συστημένης επιστολής ή/ και με απόδειξη παραλαβής, 
εντός δέκα (10) ημερολογιακών ημερών από την έγκρι¬ 
σή της. 

5. Στην περίπτωση που η διοικητική επαλήθευση 
διενεργείται προκειμένου να καταβληθεί η αντίστοιχη 
δημόσια συνεισφορά στους εμπλεκόμενους φορείς ή 
το Δικαιούχο, η έκθεση εγκρίνεται από το αρμόδιο όρ¬ 
γανο του φορέα Διαχείρισης σύμφωνα με τις σχετικές 
διατάξεις. 

Άρθρο 34Α 

«Διαπίστωση παρατυπίας μετά από επιτόπια επα¬ 
λήθευση/ επιθεώρηση» 

Άρθρο 3 της απόφασης αριθ. 126829/ΕΥΘΥ 
1217/08-12-2015 (ΦΕΚ Β'2784) 

1. Μετά την ολοκλήρωση της επιτόπιας επαλήθευσης 
από την αρμόδια ΔΑ/ ΕΦ ή επιθεώρησης από την Αρχή 
Πιστοποίησης και της λήψης τυχόν συμπληρωματικών 
στοιχείων, η αρμόδια ΔΑ/ ΕΦ ή η Αρχή Πιστοποίησης 
συντάσσει σχετική έκθεση επιτόπιας επαλήθευσης/ επι¬ 
θεώρησης εντός τριάντα (30) ημερολογιακών ημερών 
από την ολοκλήρωση της επιτόπιας επαλήθευσης/ επι¬ 
θεώρησης. Η έκθεση περιλαμβάνει συμπεράσματα και 
τυχόν συστάσεις που βασίζονται σε σαφή και τεκμηριω¬ 
μένη ανάλυση των εντοπισθέντων προβλημάτων και των 
συνεπειών τους, εγκρίνεται αρμοδίως, καταχωρίζεται 
στο ΟΠΣ εντός τριών (3) εργάσιμων ημερών από την 
έγκρισή της και κοινοποιείται στο Φορέα υλοποίησης. 

2. Στην περίπτωση που κατά την επιτόπια επαλήθευ- 
ση/επιθεώρηση διαπιστώνεται παρατυπία και αφορά 
δαπάνες για τις οποίες έχει καταβληθεί η αντίστοιχη 
δημόσια συνεισφορά, αυτή αναφέρεται στην έκθεση 
επιτόπιας επαλήθευσης/επιθεώρησης με κατάλληλη 
τεκμηρίωση και αναφορά των διατάξεων που παραβι¬ 
άστηκαν και προτείνεται δημοσιονομική διόρθωση και 
στις περιπτώσεις που προβλέπονται από την παρ. 3 του 
άρθρου 33 του ν. 4314/2014 και ανάκτηση των ποσών 
που έχουν καταβληθεί αχρεωστήτως ή παρανόμως. Στην 
περίπτωση αυτή, καθώς και στην περίπτωση που η έκθε¬ 
ση περιλαμβάνει συστάσεις, η κοινοποίηση της έκθεσης 
επιτόπιας επαλήθευσης/ επιθεώρησης στον ελεγχόμενο, 
γίνεται εντός δέκα (10) ημερολογιακών ημερών απάτην 


έγκρισή της μέσω συστημένης επιστολής ή/ και με από¬ 
δειξη παραλαβής, προκειμένου ο ελεγχόμενος να δια¬ 
τυπώσει τυχόν αντιρρήσεις, σύμφωνα με τη διαδικασία 
του άρθρου 35 της παρούσας. 

3. Στην περίπτωση που η επιτόπια επαλήθευση διε- 
νεργείται προκειμένου να καταβληθεί η αντίστοιχη δη¬ 
μόσια συνεισφορά στους εμπλεκόμενους φορείς ή το 
Δικαιούχο, η έκθεση εγκρίνεται από το αρμόδιο όργανο 
σύμφωνα με τις οικείες κατά περίπτωση διατάξεις. 

63. Στην παράγραφο 1 του άρθρου 35 αντικαθίστανται 
οι λέξεις «ελεγχόμενος δικαιούχος» με τις λέξεις «ελεγ¬ 
χόμενος εμπλεκόμενος φορέας». 

64. Στην παράγραφο 5 του άρθρου 35 προστίθεται 
εδάφιο, ως εξής: 

«Αναφορικά με την διαδικασία αντιρρήσεων και την 
οριστικοποίηση της έκθεσης ελέγχου της Αρχής Ελέγχου, 
ισχύουν τα προβλεπόμενα στις σχετικές διατάξεις του 
άρθρου 12 του ν. 4314/2014 και του άρθ. 3 της υπουρ¬ 
γικής απόφασης με αριθ. 286/20-1 -2017 (ΦΕΚ Β'466)». 

65. Στην παρ. 1 του αρ. 36 η λέξη «δικαιούχου» αντι¬ 
καθίσταται από τις λέξεις «των εμπλεκομένων φορέων 
και του δικαιούχου». 

66. Στο τέλος της παρ. 4 του άρθρου 36 προστίθενται 
οι λέξεις «και στο άρθρο 5 της υπουργικής απόφασης με 
αριθ. 286/20-1-2017 (ΦΕΚ Β'466)». 

67. Κατά τα λοιπά ισχύει η με αριθμό 5.20263/ 
5.15444/22-07-2015 κοινή απόφαση των Υπουργών Οι¬ 
κονομίας, Υποδομών, Ναυτιλίας καιΤουρισμού - Εργασί¬ 
ας, Κοινωνικής Ασφάλισης και Κοινωνικής Αλληλεγγύης 
- Οικονομικών, με θέμα «Σύστημα Προγραμματισμού, 
Αξιολόγησης, Διαχείρισης, Παρακολούθησης και Ελέγ¬ 
χου για την υλοποίηση των ενεργειών που συγχρημα- 
τοδοτούνται από το Ευρωπαϊκό Ταμείο Προσαρμογής 
στην Παγκοσμιοποίηση (ΕΤΠ) περιόδου 2014 - 2020» 
(ΒΊ 565), όπως αυτή έχει τροποποιηθεί με την υπ' αριθ. 
6.5266/5.4663/20-04-2016 (ΒΊ 122) κοινή απόφαση των 
Υπουργών Οικονομίας, Ανάπτυξης καιΤουρισμού - Ερ¬ 
γασίας, Κοινωνικής Ασφάλισης και Κοινωνικής Αλληλεγ¬ 
γύης - Οικονομικών. 

68. Η απόφαση αυτή ισχύει από την ημέρα δημοσί¬ 
ευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2017 

